stanford-oval/wikipedia huggingface dataset:
עולא
מתורתו

בין עולא לרב שמואל בר יהודה קיימת מחלוקת בטעמם של חכמים שקבעו כי אף על פי שמהתורה ארוסה (אשה שהתקדשה ולא נישאה) שכהן קידש אותה אוכלת בתרומה, אסור לה לאכול תרומה מדברי חכמים עד שתינשא. לפי עולא טעם התקנה מתבסס על כך שארוסה אינה מתגוררת בבית בעלה עד לנישואיה, ומכך שתאכל תרומה בבית אביה יחד עם אחיה ואחיותיה שאינם מותרים בה עלולים להגרם תקלות ומכשולות וכלשון חז"ל "שמא ימזגו לה כוס בבית אביה ותשקה לאחיה ואחיותיה". לעומת זאת, רב שמואל בר יהודה נתן טעם אחר לדבר, הקשור בכך שעד שהארוסה באה לבית הבעל בנישואין, הקשר עדיין עומד בספק וייתכן שיתברר כמקח טעות, בעקבות מום גופני שאולי ימצא בה אחרי נישואיה, ומכיוון שכך קיים חשש שמא יתברר שיש בה מום וממילא הקידושין יתבטלו למפרע ונמצא שאכלה תרומה בעוד שלא הייתה נשואה לכוהן.
מתורתו > באגדה

גדול הנהנה מיגיעו (מיגיע כפו) יותר מירא שמים.
לא חרבה ירושלים אלא מפני שלא היה להם בושת פנים זה מזה.
אין ירושלים נפדית אלא בצדקה.
מיום שחרב בית המקדש אין לו להקב"ה בעולמו אלא ארבע אמות של הלכה בלבד.
עולא ביראה

לפי דעה אחת עולא סתם הוא האמורא 'עולא ביראה', בן העיר ביריה הסמוכה לצפת, ששם התיישבו הכהנים בני משמרת יקים בעקבות חורבן צפת בידי הרומאים. עולא ביראה מסר כמה מאמרים משמו של רבי אלעזר, ורבי חלבו מסר בשמו.
היה כנראה עוד אמורא בשם עולא תלמידו של האמורא רבא, וכדי להבדיל ביניהם נקרא עולא הראשון לפעמים בתוספת הכינוי 'נחותא' ו'עולא רבה'.
אחא בר עולא

יש משערים כי האמורא רבי אחא בר עולא היה בנו של עולא כי מוצאים בשניהם שהיו מן היורדים ("נחותי"). וכן לפי סדר הדורות אינו מן הנמנע שהיו אב ובן.[דרוש מקור]
ספסל (אתר אינטרנט)

| --- | --- |

 סוג:  אתר ספורט 
 סלוגן:  הבית של הכדורסל הישראלי
 תקופת הפעילות:  אוקטובר 1997 – הווה (כ־27 שנים)
 מייסדים:  שלומי פרי ומוטי גוסט
 http://safsal.co.il
 
ספסל הוא אתר אינטרנט העוסק בכדורסל ישראלי.
היסטוריה

ספסל עלה לרשת האינטרנט ב-6 באוקטובר 1997, על ידי שלומי פרי, שעוד בהיותו חייל החל לאסוף נתונים סטטיסטיים על כדורסל ישראלי, ומוטי גוסט. הידיעה הראשונה שהופיעה בו דיווחה על חילופי שחקנים זרים בגבעת שמואל. האתר סיפק נתונים סטטיסטיים על משחקים ושחקנים משנת 1991 ואילך, נתונים שלא היו זמינים אז באתרים אחרים. מעבר לסיקורה של ליגת העל בכדורסל האתר התמקד גם בליגות נמוכות, ליגות נשים וכן ליגות נוער וילדים שלא זכו לסיקור נרחב על ידי אמצעי התקשורת. כמו כן כלל האתר כתבות מגזין וטורי דעות ופרשנות.
התוכן הועלה לאתר על ידי כתבים וצלמים שעבדו בהתנדבות, רובם ללא רקע עיתונאי. עם זאת לאורך השנים הכתבים באתר השתלבו בתפקידים בענף הכדורסל ובאמצעי התקשורת. מייסד האתר, שלומי פרי, עבר לשמש כסמנכ"ל התקשורת של מנהלת ליגת העל בכדורסל וב-2020 מונה למנכ"ל המנהלת. ברק חקלאי ואפרת עמורבן עברו ל-ynet ואור שקדי לוואלה!ספורט.
האתר נהיה פופולרי בקרב "עכברי כדורסל" וזכה לשבחים רבים, למשל משחקן העבר ופרשן הכדורסל דורון קרמר ומעיתונאי הכדורסל ערן סלע. עם זאת, למרות השבחים שזכה האתר על המידע אותו הוא מספק, הוא לא נחשב למתקדם מבחינה ויזואלית. ב-2009, כאשר נבחר האתר על ידי Mako לאחר מחמשת אתרי הספורט הטובים ביותר בישראל, נכתב כי הוא "מקיף בצורה בלתי רגילה ולעומת שאר אתרי הספורט הגדולים והפורטלים" אך גם כי "עם כל הכבוד לאהבה, להתמדה ולהשקעה – קשה להסתיר את העובדה שמדובר באתר מאוד עני מבחינה ויזואלית, שלא לדבר על תוכני וידאו שנהפכו לגולת הכותרת של האינטרנט בסוף העשור הראשון של המאה ה-21".
בסוף 2018 הועלה האתר בגרסה מחודשת, הכוללת יותר תמונות וכן כתבות וידאו ופודקאסטים. כמו כן ישנן באתר יותר פרסומות. כתבות ודפי הסטטיסטיקה מהאתר הישן נגישים כעת כארכיון דיגיטלי. האתר ממשיך לספק מידע שלרוב לא מציעים אמצעי תקשורת מרכזיים כמו במדורים על כדורסלניות ישראליות בליגת המכללות בארצות הברית וכדורסל פאראולימפי. כמו כן יש באתר אפשרות להשתתף במשחק ספסליג, משחק במתכונת "ליגת החלומות". האתר כולל גם "מדור היסטוריה" בו ניתן למצוא סיכומי עונות של ליגת העל החל משנות ה-50 ועד שנות ה-2000, הישגים של קבוצות ישראליות במפעלים אירופאיים, מידע על שחקנים ומאמנים ישראליים בקבוצות אירופאיות ועוד נתוני טריוויה שונים. אנשי אתר ספסל סייעו להפקת ספר הכדורסל הישראלי אשר זמין להורדה מאתר מנהלת הליגה מאז מאי 2019.
מצטייני ספסל בליגת הנוער

מדור ההיסטוריה של ספסל כולל מידע על מחזיקות גביע ואלופות ליגות נוער ובתי ספר בכל הזמנים. מאז שנות ה-2000 נוהג ספסל לבחור את מצטייני העונה בליגת הנוער. להלן פירוט של מצטייני העונה בליגת הנוער:
| עונה | מצטייני העונה |
| --- | --- |
2001/02: מחוז צפון: רביב לימונד (אליצור מכבי נתניה) ; מחוז דרום: יותם הלפרין (מכבי תל אביב)
2002/03: מחוז צפון: איתי גרינבוים (מכבי רעננה) ; מחוז דרום: ליאור אליהו (עירוני רמת גן)
2003/04: מחוז צפון: ניצן חנוכי (מכבי רעננה) ; מחוז דרום: יוני ניר (מכבי תל אביב)
2004/05: מחוז צפון: יוגב אוחיון (הפועל גליל עליון) ; מחוז דרום: אלישי כדיר (עירוני רמת גן)
2005/06: מחוז צפון: יואב דביר (הפועל עמק יזרעאל) ; מחוז דרום: יועד בית-יוסף (הפועל גבעתיים)
2006/07: מחוז צפון: טל רונן (בני הרצליה) ; מחוז דרום: רביב פיטשון (הפועל חולון)
2007/08: מחוז צפון: מתן מרציאנו (בני הרצליה) ; מחוז דרום: חן זיגדון (עירוני רמת גן)
2008/09: מחוז צפון: תום חבקין (בני הרצליה) ; מחוז דרום: כרמל בוכמן (מכבי תל אביב)
2009/10: מחוז צפון: נועם לייש (הפועל עמק יזרעאל) ; מחוז דרום: תמיר שמחוני (מכבי תל אביב)
2010/11: מחוז צפון: תום מעיין (הפועל גליל עליון) ; מחוז דרום: אור סולומון (מכבי ראשון לציון)
2012/13: יפתח זיו (מכבי חיפה)
2016/17: דביר רינגוולד (הפועל ירושלים)
2017/18: מחוז צפון: גבי צ'אצ'אשווילי (הפועל עמק יזרעאל) ; מחוז דרום: עידן אלבר (מכבי תל אביב)
2018/19: מחוז צפון: חן גיא (הפועל גליל עליון) ; נועם דוברת (מכבי ראשון לציון)
2020/21: נועם יעקוב (הפועל עמק חפר)
2021/22: ניב למפרט (הפועל גלבוע מעיינות)
2022/23: עומרי שלף (הפועל עמק יזרעאל)
2023/24: עומר דרגושנסקי (מכבי ראשון לציון)
רשתות חברתיות

נכון ליולי 2024 לאתר ספסל כ-1,900 עוקבים בטוויטר, כ-12,000 עוקבים בפייסבוק וכ-3,000 עוקבים באינסטגרם.
ראו גם

אתר הופס
ספורטס רבי
הערות שוליים

↑  שרון קינן, "נוסע בשוליים": הכל התחיל על הספסל, באתר ישראל היום, ‏9 באוקטובר, 2017
↑  גידי ליפקין, ‏שלומי פרי נבחר כמנכ"ל קבוע של מנהלת הליגה, באתר ONE‏, 29 באוקטובר 2020
↑  היכל התהילה של אנשי ספסל, באתר ספסל
↑  ניר צדוק, על עכברים ואוהדים, באתר הארץ, 13 באוקטובר 2010
↑  דורון קרמר, כמה ענייני כדורסל, באתר דה-באזר, ‏2 באוקטובר, 2010
↑  ערן סלע, עשרים האתרים השימושיים ביותר שלי, באתר כדורסלע, ‏19 במרץ, 2008
↑  אתרי הספורט הטובים בישראל, באתר ‏מאקו‏, 29 בספטמבר 2009
↑  "ספר הכדורסל הישראלי" – בואו לתמוך, באתר ספסל, ‏14 באוגוסט 2018
↑  נבחרי העונה בליגה לנוער לאורך השנים, באתר ספסל
צילום מסך ישן של האתר מדצמבר 1998
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
צילום מסך של האתר מאוגוסט 2019
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
פולהאם

ערך זה עוסק ברובע בלונדון. אם התכוונתם למועדון כדורגל, ראו .
פולהאם (באנגלית: Fulham) היא שכונה ברובע האמרסמית' ופולהאם שבלונדון. רובע האמרסמית' ופולהאם הוקם בשנת 1965 ונקרא "איחוד הרובע המטרופוליני של האמרסמית'" או "הרובע המטרופוליני של פולהאם". השכונה הייתה ידועה יותר בשם האמרסמית' עד ששמה שונה ב-1971 על ידי מועצת הרובע.
סקס-סומניה

| --- | --- |

 תחום:  רפואת שינה 
 
סקס-סומניה (באנגלית: sexsomnia או Sleep sex), היא הפרעת שינה בעלת השפעות דומות לסהרוריות, אבל חמורות בהרבה, משום שהתופעה גורמת לסובל ממנה לבצע מעשים מיניים, כגון אוננות, מגע מיני או קיום יחסי מין שלא מרצון תוך כדי שינה.
לתופעה יכולות להיות השלכות חמורות, בפרט אם אנשים נוספים מעורבים באקטים המיניים - מאז שהתופעה אובחנה לראשונה בשנת 2003 ועד היום זוכו נאשמים שונים מאשמת תקיפה מינית בבריטניה ובקנדה לאחר שאובחנו כסובלים מהתופעה.
תסמינים

המחקר הראשון אשר הציע כי התנהגות מינית במהלך השינה עלולה להיות סוג חדש של פאראסומניה (התנהגויות לא רצויות המתרחשות תוך כדי שינה) התפרסם בשנת 1996 על ידי שני חוקרים מאוניברסיטת טורונטו (ד"ר קולין שפירו ד"ר ניק טראזאנוביק) וחוקר מאוניברסיטת אוטווה (ד"ר פול פדורוף) . בהמשך פורסמו מספר מאמרים אשר עסקו גם כן בתופעה והציעו כי התופעה ניתנת לריפוי. ביוני 2003 נסקרה התופעה בהרחבה במאמר "Sexsomnia — A New Parasomnia?" (סקס-סומניה - סוג חדש של פאראסומניה?) אשר פורסם בכתב העת הקנדי לפסיכיאטריה. הרופא הראשון אשר טבע את המונח "Sleep sex" היה ד"ר דוד שאול רוזנפלד, נוירולוג ומומחה לשינה מלוס אנג'לס, קליפורניה.
במקרים מסוימים, הסובלים מהתופעה מודעים לאופן בו הם נוטים להתנהג במהלך השינה זמן רב לפני שהם מחליטים לפנות לעזרה מקצועית משום שהם אינם יודעים שמדובר בתופעה רפואית מוכרת ו/או משום שהם חוששים שייקבע כי הם עושים זאת בזדון במקום לקבוע כי מדובר בתופעה רפואית.
במרבית המקרים התופעה איננה מהווה בעיה לאנשים אשר סובלים ממנה או לבני או בנות זוגם.
מקרים נודעים אשר דווחו בעיתונות

בסתיו 2005 דווח לראשונה על תקיפה בגין סקס-סומניה בעיתון הקנדי "Toronto Sun".
ב-30 בנובמבר 2005 זיכה בית משפט בטורונטו את ג'אן לואדק, בן ה-33, מאשמת תקיפה מינית לאחר שאובחן כסובל מהתופעה.
ב-19 בדצמבר 2005 זוכה אדם מהעיר יורק, משלושה סעיפי אונס לאחר שאובחן כסובל מהתופעה.
בשנת 2004 דווח בעיתונות כי אישה באוסטרליה עזבה את ביתה במהלך הלילה וקיימה יחסי מין עם אנשים זרים בעת שהייתה סהרורית.
ב-8 באוגוסט 2007 זוכה מכונאי בריטי מאשמת אונס לאחר שחבר המושבעים קבע כי הוא לא היה אחראי למעשיו בעת שקיים יחסי מין עם נערה בת 15.
ראו גם

סהרוריות
שיתוק שינה
חלום
הערות שוליים

↑  Ontario court upholds 'sexsomnia' acquittal
↑  BBC NEWS | England | North Yorkshire | Sleepwalking man cleared of rape
↑  Sleepwalking woman had sex with strangers - 15 October 2004 - New Scientist
↑  Man cleared of sleepwalk sex with 15-year-old | The Daily Telegraph
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
סרצ'ן

סרצ'ן (בהונגרית: Szerecseny) הוא כפר במחוז גיור-מושון-שופרון, שבצפון-מערב הונגריה. כמו בכפרים רבים באירופה גם בסרצ'ן אוכלוסיית הכפר נמצאת בירידה. כך, בשנת 1990 היו בכפר 936 תושבים ורק 762 בשנת 2019.
יהודי סרצ'ן

בסרצ'ן חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1880 | 16 | 974 |
| 1910 | 7 |  |
| 1920 | 7 |  |
| 1930 | 8 |  |
| 1941 | 12 | 1,251 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת טט |
| --- | --- | --- |
| יישובים | טט • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • מוריצהידה • ראבצ'צ'ן • ראבסנטמיהאי • ראבסנטמיקלוש • סרצ'ן |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
עכסן הערבות

| עכסן הערבות |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: עכסן
מין:: עכסן הערבות
שם מדעי
 Crotalus viridis ‏רפינסק, 1818
תחום תפוצה


עכסן הערבות או עכסן הפרריה (שם מדעי: Crotalus viridis) הוא מין של נחש ארסי מהסוג עכסן החי בערבות עשב לאורך אמריקה הצפונית במערב ארצות הברית, דרום מערב קנדה וצפון מקסיקו והוא בעל דמיון לעכסן פסיפי.
תיאור

העכסן הוא נחש גדול באורך של 100 עד 120 ס"מ כשהשיא נרשם באורך 151.5  ס"מ, במונטנה. הוא בעל רצועות חומות-בהירות עד כהות והעכס שבקצה הזנב שחור-לבן. הפנים בעלות מספר פסים אופקיים בהירים ולצד העיניים לנחש ישנם גומות חום, העוזרות לחוש בטרף בעל דם חם.
הוא חי כשמו בערבות לאורך המישורים הגדולים עד לגובה 2,775  מטרים מעל פני הים. הנחש פעיל בעיקר בין סלעים ולעיתים מטפס על שיחים ועצים נמוכים ובמספר נמוכים נפוץ סמוך למים. הנחש מתאים עצמו למזג האוויר, כאשר הוא פעיל יותר ביום בימים קרים ויותר פעיל בלילה בימים חמים.
זהו טורף ארסי התוקף ממארב טרף של יונקים קטנים, לרוב מכרסמים כמו עכבריים, סנאיי קרקע וארנבות וכן מעופות מקננות קרקע, דו-חיים, לטאות ואף נחשים אחרים.
הנחש בעל ארס מורכב מהמוטוקסינים חזקים. הכשת עכסן יכולה לגרום לדימומים פנימיים, נמק, ולתמס שריר והוא יכול להרוג, בעיקר מהרעלת דם. עם זאת לרוב הוא מכשכש בזנבו כדי לאיים ולהרחיק סכנות לפני ההכשה.
תת-מינים

לנחש זה ידועים 2 תת-מינים:
Crotalus viridis viridis
Crotalus viridis nuntius
תת-מינים נוספים מהמין הועברו למינים אחרים.
הערות שוליים

↑  עכסן הערבות באתר הרשימה האדומה של IUCN
עכסן אדום

| עכסן אדום |
| --- | --- |
 עכסן אדום
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: עכסן
מין:: עכסן אדום
שם מדעי
 Crotalus ruber ‏קופ, 1892
תחום תפוצה


עכסן אדום
עכסן אדום (שם מדעי: Crotalus ruber) הוא מין של עכסן החי במערב ארצות הברית בדרום-מערב קליפורניה וכן בחצי האי באחה קליפורניה, מקסיקו באזורי תת-מדבר. הוא קיים גם במספר איים באוקיינוס השקט, מערבית לבאחה קליפורניה.
מאפיינים

לעכסן האדום קשקשים אפורים-חומים ומעט אדמדמים, וזנב בעל קצה שחור-לבן. הוא מגיע לאורך של מטר עד מטר וחצי בממוצע ואף לאורך 162 סנטימטרים, והוא בעל ראש שטוח עם עיניים כהות ולידם גומות היכולות לחוש בחום גוף קבוע של טרפו. נקבות העכסן משריצות 3 עד 20 צאצאים באזור אוגוסט.
הוא מצוי באזורי מדבר, ערבות יבשות, מדרונות של גבעות עד לגובה 1,500 מטרים ובקרבת החופים, ובכמה איים קטנים. נחשי המדבר קטנים יחסית לשוכני החופים.
הנחש משתמש בארס חזק כדי להרוג טרף הכולל עופות, עכברים, ארנביים קטנים וסנאיי קרקע אך יגוון בלטאות ובנחשים אחרים. הארס יכול לשמש להגנה מאויבים, אם כי הנחש לא תוקפני וארסו חלש יחסית לשאר העכסנים, אך עדיין מסוכן מאוד. מדד ה-LD50 שלו הוא 4.0 עד 3.7 מ"ג/ק"ג.
תת-מינים

Crotalus ruber elegans
Crotalus ruber exsul
Crotalus ruber lucasensis
Crotalus ruber monserratensis
Crotalus ruber ruber
הערות שוליים

↑  עכסן אדום באתר הרשימה האדומה של IUCN
פדריקו פריירה

אנדרס פדריקו פריירה קסטלנובלה (בספרדית: Andrés Federico Pereira Castelnoble; נולד ב-24 בפברואר 2000 במונטווידאו שבאורוגוואי) הוא כדורגלן אורוגוואי המשחק בעמדת המגן הימני בקבוצת ליברפול מונטווידאו מליגת העל האורוגוואית.
קריירת מועדונים

פריירה גדל במחלקת הנוער של ליברפול מונטווידאו. בשנת 2019 החל לשחק בקבוצה הבוגרת של המועדון במסגרת ליגת העל האורווגוואית. הוא זכה עם המועדון בסופר קאפ האורוגוואי בעונת 2020.
תארים

הסופר קאפ האורוגוואי (1): 2020
עולום אל-תפסיר

עֻלוםּ אל-תַפְסִיר (בערבית: מדע הפרשנות) הוא תחום הידע באסלאם, הכולל פרשנות והבהרה של הלכות דת האסלאם המתומצתות בקוראן.
ההגדרה השרעית של הפרשנות

על פי השריעה, מטרת מדע הפרשנות היא להבין את משמעויות ההוראות בקוראן, להבהיר את ייעודו ותכליתו ותוכנו, על פי כללים, הלכות וערכי יסוד בסיסיים שהם קבועים ומוסכמים.
מקורות הפרשנות > הקוראן

הקוראן הוא המקור הראשון בחשיבותו, ועל הפרשן להתבונן ולאסוף את הפסוקים הקשורים לעניין, להשוות בין כל הפסוקים הרלוונטיים, כדי להגיע להבנה נכונה.
מקורות הפרשנות > המסורה הנבואית

החדית', או אל-סונה אל-נבאּויה (ערבית: السنة النبوية): זוהי שרשרת המוסרים של ההלכה, דרך הנביא, הנחשבת למאומתת.
הפרשנות בסונה

הפרשנות בסונה היא הפרשנות של הקוראן, שהועברה מהנביא ומהצחאבה והתאבעין, והיא מבוססת על העברת המסר הישיר דרכם או דרך הבנתם ופירושם.
ספרי הפרשנות החשובים

מוחמד אבן ג'ריר א-טברי:  תפסיר א-טברי, אוסף ההבהרה מהפרשנות של הקוראן
אבן כתּ'יר (ער') (אנ'): תפסיר אל-קוראן אל-עט'ים, פרשנות הקוראן המבורך
הפרשנות דרך הדעה

זו היא הפרשנות של הקוראן, באופן ישיר דרך הדעה של המפרש, בהתבסס על תנאים ברורים למפרשים.
בין התנאים לפרשנות זאת:
שהפרשן יהיה בקי גדול במדעי ההלכות באסלאם, למשל: "מדע הקוראן", ומדע אמירות הנביא, מדעי האמונה, מדעי הבנת השפה הערבית, כדי שלא יעשה טעויות בפירושם.
שהפרשנות שלו לא תצא מגדר ההבנות של יסודות האמונה והקוראן, ודרך הנביא.
ספרים חשובים בקטגוריה הזו:
פח'ר א-דין א-ראזי: מפתחות הנסתר
שייח' אל-בַיּדְַויִ (ער') (אנ'): אורות אשר הורדו, וסודות של פרשנות (ער') (אנ')
ראו גם

תפסיר אל-מאתורידי
לקריאה נוספת

Abdullah Yusuf Ali. (אנ') (1987). The Holy Qur'an: Text, Translation and Commentary. (אנ') Elmhurst, N.Y.: Tahrike Tarsile Qur'an, Inc., US ed.
Wills, Garry. (2017). What the Qur'an Meant, And Why It Matters. p. 705. New York, NY: Random House.
Ibn Abd Allāh Tustari, S., Keeler, Annabel., & Keeler, Ali. (2011). Tafsīr al-Tustari. Louisville, KY: Fons Vitae; Amman, Jordan: Royal Aal al-Bayt Institute for Islamic Thought.
Nasr, H., Dagli, C., Dakake, M., Lumbard, J., & Rustom, M. (2015). The study Quran: a New Translation and Commentary. New York, NY: HarperOne, an imprint of Harper Collins Publishers.
Jalal al-Din Muḥammad ibn Aḥmad Maḥalli. (2007). Tafsir al-Jalalayn. London: Dar Al Taqwa.
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
פולה צ'ודס

| --- | --- |

 מבוסס על:  גלגל המזל 
 סוגה:  משחק טלוויזיה
 יוצרים:  ולדיסלב ליסטייב, Anatoly Lysenko, מרב גריפין 
 כותבים:  ולדיסלב ליסטייב, אנדריי רזבאש, Leonid Yakubovich 
 בימוי:  Ivan Demidov 
 מנחים:  Leonid Yakubovich 
 ארץ מקור:  ברית המועצות ברית המועצות רוסיה רוסיה
 שפות:  רוסית
 מספר עונות:  34 
 הפקה
 מפיק:  ולדיסלב ליסטייב, לריסה סינלשצ'יקוב, אנדריי רזבאש, Leonid Yakubovich 
 חברת הפקה:  VID, Ostankino 
 אתר צילומים:  מוסקבה, המרכז הטכני אוסטנקינו 
 מוזיקה:  Vladimir Ratzkevitch 
 שידור
 רשת שידור:  1st channel Ostankino 
 תקופת שידור מקורית:  1990–הווה
 קישורים חיצוניים
 pole.vid.ru
 דף התוכנית ב-IMDb
 
פולה צ'ודס (ברוסית: Поле чудес, שדה הפלאים) הוא משחק טלוויזיה סובייטי ורוסי, המשודר מדי יום שישי בערב בערוץ הראשון. מ-1990 ועד 2021, התוכנית הייתה אנלוגית לא-רשמית לתוכנית האמריקאית "גלגל המזל" והופקה ללא הסכם מול בעלי הזכויות המקוריים. מאז ינואר 2022, מהווה גרסה רוסית רשמית לתוכנית הטלוויזיה האמריקאית. (אנ').
מנהל אמנותי ומגיש התוכנית הוא ליאוניד יעקובוביץ' (אנ').
התוכנית משודרת בערוץ הראשון בימי שישי בשעה 19:45.
מפיק התוכנית משנת 1990 עד סוף 2021 הייתה חברת הטלוויזיה "VIDgital" (אנ'). בשנת 2021 היה נודע שהערוץ הראשון הפסיק את התקשרותו עם VIDgital משיקולים כלכליים, ובחר לרכוש את הזכויות המלאות לתוכנית האמריקאית. בהתחלה חשבו לשנות את שם התוכנית ל-"נאשה פולה צ'ודס" מ-1 בינואר 2022 ולאמץ את הפורמט האמריקאי המקורי, אך בסוף הוחלט רק להעביר את ההפקה לידי מחלקת ההפקות הפנימית של הערוץ. ארכיון התוכנית גם הוא יעבור לידי הערוץ הראשון. יעקובוביץ' ענה לשאלת העיתונאים לגבי המעבר להפקה פנימית והכריז שהכל יישאר כמו שהוא. למרות האמירה הזו, עדיין לא ידוע האם יהיו שינויים וכמה.
הערות שוליים

↑  https://www.researchgate.net/publication/248965329_Domesticating_the_Western_format_on_Russian_TV_Subversive_glocalisation_in_the_game_show_Pole_Chudes_The_field_of_Miracles
↑  Юлия Горностаева, Первый канал перезапустит «Поле чудес» в новом формате, Известия, ‏2021-11-30 (ברוסית)
↑  Название шоу «Поле чудес» останется прежним, www.intermedia.ru, ‏2021-12-24 (ברוסית)
↑  Якубович ответил на вопрос об изменениях на «Поле чудес», Lenta.RU (ברוסית)
פדריקו פניה

פדריקו פביאן פניה (באנגלית: Federico Fabian Peña; נולד ב-15 במרץ 1947) הוא פוליטיקאי אמריקאי, שכיהן כמזכיר התחבורה של ארצות הברית בשנים 1993–1997 ובהמשך כמזכיר האנרגיה בין השנים 1997–1998, במהלך נשיאותו של ביל קלינטון.
ביוגרפיה

פניה נולד בלארדו שבטקסס. בשנת 1969 השלים לימודי תואר ראשון באוניברסיטת טקסס באוסטין, וב-1972 קיבל תואר שני במשפטים מבית הספר למשפטים של אוניברסיטה זו. לאחר לימודיו הגבוהים עבר פניה לקולורדו, שם החל לעבוד כעורך דין, וב-1979 נבחר אל בית הנבחרים המדינתי של קולורדו. במרוצת הזמן התקדם בהיררכיה הדמוקרטית בבית הנבחרים המדינתי, ואף מונה למנהיג סיעת המיעוט. בשנת 1983, גבר פניה על ויליאם הנרי מקניקהולס ג'וניור בן ה-74, ונבחר אל ראש העיר ההיספני הראשון של דנוור. ב-1987 נבחר מחדש לתפקיד. בתקופת כהונתו כראש העיר בשלהי שנות ה-80 ובראשית שנות ה-90, שימש פניה תפקיד מרכז בהבאת קבוצת הבייסבול "קולורדו רוקיס" אל דנוור ב-1983.
פניה ייעץ למושל ארקנסו ביל קלינטון בנושאי תחבורה במהלך העברת השלטון בין הנשיא הנבחר קלינטון לנשיא היוצא ג'ורג' הרברט ווקר בוש, ולאחר מכן קלינטון בחר בו לעמוד בראש מחלקת התחבורה של ארצות הברית. במחלקת התחבורה הובילה פניה ארגון המונה 110 אלף עובדים בתקציב בן 37 מיליארד דולר אמריקני. פניה בנוסף ניהל משא ומתן עם 41 ממדינות העולם על הסכמי תעופה בינלאומיים בתקופת כהונתו, ולחץ על הגברת החופש של חברות התעופה לפעול בתעשיית התעופה. הוא קיצץ את גודל מחלקת התחבורה בכ-11,000 עובדים. הוא יישם את מדיניות התעופה הבינלאומית הראשונה בארצות הברית מאז ממשל הנשיא ג'ימי קרטר. אסטרטגיה זו פתחה שוקי תעופה ברחבי העולם ותרמה להחייאת הענף. פניה ביקר בעשרות מדינות במטרה לסייע לחברות התחבורה בארצות הברית לגשת לשווקים גלובליים.
בשנת 1995 ביצעה מחלקת המשפטים של ארצות הברית חקירה ראשונית בדבר מתן חוזה לניהול פנסיה של סוכנות הובלה בקליפורניה לחברת ניהול השקעות שבעבר ניהל פניה. עם זאת, פניה ניתק את כל הקשרים עם החברה הקודמת שלו הן לפני החוזה והן לפני שמונה למזכיר התחבורה. ב-17 במרץ 1995 הקיצה התובעת הכללית ג'נט רינו את החקירה.
על אף שהתכוון לעזוב את ממשל קלינטון לאחר הבחירות לנשיאות ארצות הברית 1996, בשנים 1997–1998 הוסיף פניה לכהן כמזכיר האנרגיה של ארצות הברית. במהלך כהונתו בת 18 החודשים הוביל פניה את מחלקת האנרגיה ובה 16,000 עובדים ישירים בתקציב של 18 מיליארד דולר. הוא פיתח את אסטרטגיית האנרגיה הלאומית המקיפה של ממשל קלינטון ופיקח על ההפרטה הגדולה ביותר בתולדות הממשלה הפדרלית של ארצות הברית — המכירה בת 3.654 מיליארד הדולרים של שדה הנפט אלק הילס, שהיה ידוע בעבר בשם שמורת הנפט הימית מס' 1. הוא עיצב את האסטרטגיה של ממשל קלינטון בנוגע לפיתוח נפט וגז באזור הים הכספי, ותמך בהשקעות של חברות אנרגיה בארצות הברית במדינות העולם.
לאחר תום נשיאות קלינטון, שב פניה אל דנוור ונטמע בעולם העסקים. ב-7 בספטמבר 2007 הודיע פניה כי יתמוך במועמדותו של הסנאטור ברק אובמה לנשיאות ארצות הברית בבחירות לנשיאות 2008, וישמש גם כיושב ראש שותף של מטה הבחירות הלאומי של אובמה. המהלך היה יוצא דופן בכך שמיאן לתמוך בהתמודדותה של הילרי קלינטון, רעייתו של הנשיא שתחתיו כיהן. ב-5 בנובמבר 2008 מונה לוועד המייעץ של מיזם המעבר השלטוני של אובמה וג'ו ביידן. ביוני 2015 התמנה פניה לחבר במועצת הנאמנים של אוניברסיטת דנוור.
הערות שוליים

↑  איבר פיטרסון, DENVER WORKS AT SELLING ITSELF AS SPORTS CITY, באתר הניו יורק טיימס, 25 בדצמבר 1983 (באנגלית)
↑  רנדולף א. שמיד, Peña Cuts 11,000 jobs at Transportation Department, באתר וושינגטון פוסט, 20 בדצמבר 1996 (באנגלית)
↑  דייוויד ג'ונסון, Secretary of Transportation Will Not Face a Prosecutor, באתר הניו יורק טיימס, 17 במרץ 1995 (באנגלית)
↑  מת'יו ל. וולד, Pena Resigns as Energy Secretary, Citing Concerns for Family, באתר הניו יורק טיימס‏, 7 באפריל 1998 (באנגלית)
↑  AP‏, Federico Pena, former Clinton Cabinet member, endorses Obama, באתר דנוור פוסט, 7 בספטמבר 2007 (באנגלית)
| --- | --- |
בקרת זהויות :  LCCN: n89619574  NARA: 10572786  SNAC: w68m81zh  VIAF: 75457150   WorldCat (עם VIAF): 75457150
עונת 1963/1964 בליגה הלאומית בכדורסל

| --- | --- |
 תאריך התחלה:  1 בנובמבר 1963 
 תאריך סיום:  8 במאי 1964 
 מספר משתתפות:  13
 זוכה:  מכבי תל אביב
 סגנית:  הפועל תל אביב
 מלך הסלים:  שלמה לוצקי  24.1 למשחק
 http://basket.co.il
 → 1962/19631964/1965 ←
 
עונת 1963/1964 בליגה הלאומית בכדורסל הייתה עונתה העשירית של ליגת הכדורסל הבכירה בישראל. הליגה גדלה ל-13 קבוצות.
על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל בית אלפא ומכבי פתח תקווה. העונה הסדירה החלה ב-1 בנובמבר 1963 הסתיימה ב-8 במאי 1964 בניצחון של מכבי תל אביב בפעם השלישית ברציפות.
בהתאם לתוצאות העונה מכבי ירושלים ירדה ליגה.